På den anden side af kloden følger en AGF-fan meget interesseret med i De Hvides gøren og laden. Han hedder Kouseke Tobe, og har aldrig nogensinde været i Aarhus eller oplevet AGF på tæt hold. Alligevel er han en af de største fans, og nu går hans store drøm så i opfyldelse.

Med hjælp fra en indsamling hos AGF-fansitet Morethanaclub.dk er en rejse fra Japan til Aarhus blevet betalt, og lige nu sidder Kouseke Tobe således i flyveren.

Indsamling afsluttet: Fans henter japansk AGF-fan til Aarhus

- Han lander i Kastrup Lufthavn kl. 21.15. Så overnatter han på hotel i København, inden han torsdag rejser til Aarhus. Og fredag skal han så overvære AGFs kamp mod Viborg, fortæller indehaver og journalist hos Morethanaclub.dk, Henrik Rothenbücher, til tv2oj.dk.

Får en stor oplevelse

Og det bliver ikke bare en hel normal superligakamp for den asiatiske fan.

- Fredag inden kampen skal han blandt andet i radioen og på rundtur på stadion, fortæller Henrik Rothenbücher.

Fanindsamling: MTAC hjælper japaner til AGF-kamp

Kousuke Tobe blev fascineret af Martin Jørgensen under VM-slutrunden i 2002, og derfor besluttede han sig for at finde mere ud af den klub, Jørgensen var vokset op i. Det førte til større og større interesse for AGF, og han er i dag så stor fan af klubben, at han ser kampene på nettet og følger ivrigt med på AGF's hjemmeside.

Fansitet har i alt samlet 12.532 kr. ind til japanerens rejse.

Herunder kan du se et interview med Henrik Rothenbücher, da han tidligere på året fortalte om indsamlingen: